EUROOPA PARLAMENDI RESOLUTSIOON,  
17. aprill 2013,  
resolutsioon tähelepanekutega, mis on Euroopa Liidu 2011. aasta üldeelarve täitmisele heakskiidu 
andmist käsitleva otsuse lahutamatu osa, VIII jagu – Euroopa Ombudsman  
EUROOPA PARLAMENT,  
— võttes arvesse Euroopa Liidu 2011. aasta üldeelarvet (  1 ), 
— võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 
436 – C7-0231/2012) (  2 ), 
— võttes arvesse kontrollikoja aastaaruannet 2011. aasta eelarve täitmise kohta koos institutsioonide 
vastustega (  3 ), 
— võttes arvesse Euroopa Liidu toimimise lepingu artikli 287 kohaselt 2011. aasta kohta koostatud 
kontrollikoja avaldust, (  4 ) mis kinnitab raamatupidamise aastaaruande usaldusväärsust ja selle aluseks 
olevate tehingute seaduslikkust ja korrektsust,  
— võttes arvesse Euroopa Liidu toimimise lepingu artikli 314 lõiget 10 ning artikleid 317–319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  5 ) eriti selle artikleid 50, 86, 145, 
146 ja 147,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  6 ) eriti selle artikleid 164, 
165 ja 166,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0094/2013),  
1. märgib rahuldustundega, et oma aruandes 2011. aasta eelarve täitmise kohta märkis kontrollikoda, et ta 
ei leidnud olulisi puudusi seoses Euroopa Ombudsmani („ombudsman”) juures auditeeritud inimres ­
sursse ja hankeid käsitlevate teemadega;  
2. tunneb heameelt asjaolu üle, et kontrollikoda järeldas oma audititööle tuginedes, et institutsioonide ja 
ametite 31. detsembril 2011. aastal lõppenud eelarveaasta haldus- ja muude kulude maksed tervikuna ei 
sisaldanud olulisi vigu;  
3. rõhutab, et ombudsmani eelarve on puhtalt halduslik ja oli 2011. aastal 9 427 395 eurot, millest 
7 318 795 eurot eraldati jaotisele 1 (institutsiooniga seotud isikuid puudutavad kulud), 1 469 200 
eurot jaotisele 2 (hooned, seadmed ja mitmesugused tegevuskulud) ja 639 400 eurot jaotisele 3 (ins ­
titutsiooni üldiste ülesannete täitmisega seotud kulud);ET L 308/134 Euroopa Liidu Teataja 16.11.2013  
( 1 ) ELT L 68, 15.3.2011.  
( 2 ) ELT C 348, 14.11.2012, lk 1.  
( 3 ) ELT C 344, 12.11.2012, lk 1.  
( 4 ) ELT C 348, 14.11.2012, lk 130.  
( 5 ) EÜT L 248, 16.9.2002, lk 1.  
( 6 ) ELT L 298, 26.10.2012, lk 1.
4. võtab teadmiseks, et assigneeringute kogusummast seoti kulukohustustega 92,54 % (2010. aastal 
89,65 %) ja maksti välja 85,62 % (2010. aastal 84,03 %), ning väljendab heameelt kasutusmäära 
suurenemise üle; nõuab täiendavaid jõupingutusi kasutusmäära parandamiseks ning tehtud muudatuste 
järelevalvet;  
5. nõuab, et viivitamata täidetaks kohustus parandada finantsplaneerimist, et tagada tõhusam eelarve 
täitmine;  
6. tunnustab ombudsmani 2011. aasta juhtimiskava, millesse lisati peamised tulemusnäitajad asutuse 
tulemuste mõõtmiseks tema eesmärkide saavutamisel;  
7. palub ombudsmanil lisada asjaomasel aastal taotletud suulise tõlke teenuste mittekasutamise määra 
järgmisesse iga-aastasesse tegevusaruandesse;  
8. väljendab heameelt siseaudiitori järelduse üle, et ombudsman on rakendanud oma büroo maksetaotluste 
menetlemise haldus- ja sisekontrolli süsteemi ja -protseduuride parandamiseks kolmest soovitusest kaht; 
märgib, et veel on vaja parandada õigeaegse tagasiside andmist tegelikult tehtud maksete kohta; nõuab, 
et viivitamata rakendataks kolmandat soovitust, mis puudutab õigeaegsemat tagasiside andmist tegeli ­
kult tehtud maksete kohta;  
9. nõuab, et märkimisväärselt suureneks ühe kuu jooksul alates kaebuse saamisest tehtavate vastuvõetavust 
käsitlevate otsuste protsent (2011. aastal oli see 70 %); on veendunud, et ombudsmani büroo 2012. 
aasta algul toimunud ümberkorraldamine koos tema kantselei sujuvama töökorraldusega võib aidata 
parandada kaebuste ja uurimise talituse tulemusi järgmistel aastatel;  
10. märgib murelikult, et uurimise keskmine kestus pikenes 2011. aastal veelgi ning 12 kuuga viidi lõpule 
ainult 66 % juhtumitest ja 18 kuuga 80 % juhtumitest; nõuab nimetatud määra märgatavat suuren ­
damist; palub ombudsmanil selgitada, milline protsent juhtumitest on seotud rohkem kui ühe uurimis ­
vooruga ja millal on vajadus teiseks uurimisvooruks;  
11. palub ombudsmanil menetluste kestuse lühendamiseks näidata oma aastaaruandes, milline protsent 
tema ressurssidest kulub avalikkuse esitatud kaebuste käsitlemiseks ja milliseid, eelkõige ressursside 
ümberjaotamisega seotud meetmeid ta peab vajalikuks, et muuta teenuseid kiiremaks ja tõhusamaks;  
12. palub ombudsmanil oma aastaaruandes näidata, kuidas ta jõuab liidu kodanikeni ja milliseid summasid 
ta selleks eelarvest kasutab;  
13. palub ombudsmani bürool lisada järgmise aasta tegevusaruandesse kõigi ombudsmani käsutuses olevate 
inimressursside kohta üksikasjalik tabel, mis kajastab töötajate jaotust kategooria, palgaastme, soo, 
tööalases koolituses osalemise ja kodakondsuse alusel, ning esitada kõik vajalikud dokumendid eelmiste 
aastate kohta;  
14. märgib, et aruanne ombudsmani 2011. aasta tegevuse kohta võeti vastu 2012. aasta oktoobris täiskogu 
istungil, ning väljendab rahulolu selles toodud tähelepanekute üle.ET 16.11.2013 Euroopa Liidu Teataja L 308/135